Fuzhou (Jiangxi)

Fuzhou (, pinyin: Fŭzhōu Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä 95 kilometriä maakunnan pääkaupunki Nanchangista eteläkaakkoon. Prefektuurin pinta-ala on 18 817 neliökilometriä ja väkiluku 3,91 miljoonaa (2010). 

Prefektuuri rajoittuu pohjoisessa Nanchangin, Shangraon ja Yingtanin, idässä Nanpingin, etelässä Sanmingin ja Ganzhoun sekä lännessä Ji’anin ja Yichunin prefektuuritason kaupunkeihin.

Historiallisena aikana Fuzhou on tunnettu useiden Kiinan kulttuurielämässä vaikuttaneiden oppineiden synnyninseutuna.

Nykyään Fuzhoun prefektuuri jakautuu piirikuntatasolla kahteen kaupunkipiiriin ja yhdeksään piirikuntaan. Prefektuurissa on yksi talouskehitysvyöhyke. Seutu on metsävaltaista, sillä yhteensä 64,5 prosenttia piirikunnan pinta-alasta luokiteltiin metsäksi vuonna 2011. Seutu tuottaa merkittävästi maataloustuotteita kuten viljaa, öljykasveja, lihaa, kalaa ja äyriäisiä sekä myytäviä sikoja. Keskeisiin teollisuustuotteisiin kuuluvat esimerkiksi alkoholijuomat, paperi ja kartonki, sähkömuuntajat, maatalouden typpi-, fosfori- ja kaliumlannoitteet ja käyttöposliini.

Galleria

Lähteet

Aiheesta muualla 

Fuzhoun prefektuurin kotisivut 

Jiangxin kaupungit
Jiangxin prefektuurit